นักวิทยาศาสตร์พบข้อมูลสำคัญเกี่ยวกับเชื้อมาลาเรียที่อาจนำไปสู่การพัฒนาวัคซีนที่ได้ผล
ทีมวิจัยพบว่ามีสารตอบรับบนผิวหน้าของเซลเม็ดเลือดที่เป็นด่านรับเชื้อมาลาเรียตัวหนึ่งที่หากขาดหายไปเชื้อจะเข้าสู่เซลล์เม็ดเลือดคนไม่ได้
ทีมนักวิจัยชาวอังกฤษค้นพบสารเคมีชีวภาพที่เชื้อมาลาเรียใช้ในการแทรกซึึมเข้าสู่เซลเม็ดเลือดของมนุษย์ การค้นพบนี้อาจจะช่วยวงการการแพทย์หาทางพัฒนาวัคซีนป้องกันมาลาเรียที่มีประสิทธิภาพ นักวิจัยให้ความสำคัญในการศึกษาขั้นตอนที่เชื้อไข้มาลาเรียเข้าสู่เซลเม็ดเลือดของมนุษย์โดย เชื้อพลาสโมเดี่ยมจะปฏิสัมพัทธ์กับสารเคมีที่อยู่บนผิวหน้าของเซลเม็ดเลือด การศึกษาค้นคว้าก่อนหน้านี้พบว่ามีสารเคมีหลายตัวบนผิวหน้าของเซลเม็ดเลือดมนุษย์ที่เป็นตัวตอบรับเชื้อพลาสโมเดี่ยม แต่เมื่อนักวิทยาศาสตร์สกัดกั้นสารเคมีบนเซลเม็ดเลือดตัวใดตัวหนึ่งไม่ให้ตอบรับเชื้อมาเลเรีย ปรากฏว่าเชื้อพลาสโมเดี่ยมจะเข้าหาสารตอบรับเชื้อตัวอื่นต่อไป ผลการวิจัยล่าสุดโดยทีมนักวิทยาศาสตร์อังกฤษค้นพบว่ามีสารตอบรับบนผิวหน้าของเซลเม็ดเลือดที่เป็นด่านรับเชื้อมาลาเรียตัวหนึ่งที่หากขาดหายไปเชื้อพลาสโมเดี่ยมจะเข้าสู่เซลล์เม็ดเลือดคนไม่ได้ คุณจูเลี่ยน เลย์เน่อร์ นักวิทยาศาสตร์แห่งสถบาบัน Wellcome Trust Sanger Institute ที่มหาวิทยาลัยแคมบริดจ์ในอังกฤษ กล่าวว่า ทีมนักวิจัยของสถาบันได้ใช้เทคนิคหลายวิธีในการทดสอบเพื่อยืนยันบทบาทสำคัญของสารหน้าด่านบนเซลเม็ดเลือดตัวนี้ที่เรียกว่าบาสสิจิน (Bas-ih-jin) คุณจูเลี่ยน เลย์เน่อร์ กล่าวว่าทีมนักวิจัยค้นพบว่าถ้าหากเพิ่มปริมาณโปรตีนหรือแอนติบอดี้เข้าไปในร่างกายคน จะสามารถไปกันไม่ให้เชื้อมาลาเลียแพร่เข้าไปในเซลเม็ดเลือดได้ การวิจัยนี้นำทีมโดยคุณมาโนจ ดูไรสิงค์ มหาวิทยาลัย Harvard มีการทดลองด้วยการใช้เซลเม็ดเลือดที่ถูกตกแต่งพันธุกรรมเพื่อลดปริมาณสารบาสสิจินบนผิวหน้าเซลให้น้อยลง ปรากฏว่านี่มีผลให้เชื้อพลาสโมเดี่ยมไม่สามารถแทรกผ่านเข้าไปในเซลเม็ดเลือดได้ต่อไป ในขั้นตอนการทดลอง นักวิจัยใช้ตัวเชื้อมาลาเรียมากกว่าสิบห้าชนิด รวมทั้งชนิดที่แพร่กระจายในธรรมชาติด้วย คุณ Gavin Wright ผู้ร่วมร่างรายงานผลการวิจัยนี้ กล่าวในงานแถลงข่าวที่กรุงลอนดอนเมื่อเร็วๆนี้ว่า ความรู้จากการวิจัยนี้จะนำไปสู่การพัฒนาวัคซีนป้องกันเชื้อมาลาเรียที่มีประสิทธิภาพที่ดีกว่าวัคซีนที่กำลังอยู่ระหว่างการพัฒนาเนื่องจากผลการศึกษานี้ได้รายละเอียดลึกซึ้งกว่าการศึกษาชิ้นอื่นๆก่ิอนหน้าที่ชี้ถึงความสำคัญของการปฏิสัมพัทธ์ระหว่างเชื้อพลาสโมเดี่ยมกับสารที่ผิวหน้าเซลเม็ดเลือด ทีมนักวิจัยอังกฤษบอกว่าการพัฒนาวัคซีนมาลาเรียจากข้อมูลจากผลการศึกษานี้อาจจะใช้เวลานานถึงสิบปีหรือนานกว่านั้น แต่วัคซีนดังกล่าวจะแตกต่างจากวัคซีนป้องกันโรคทั่วไปที่สามารถใช้ได้ทั้งในการป้องกันและการรักษา